Հայ-ռուսական փոխհարաբերությունը շատ մեծ պատմական անցյալ և հսկայական ավանդույթներ ունեցող ոլորտ է: Այդ հարաբերությունների բազմաթիվ վառ դրսևորումներ եղել են սկսած դեռևս 11-րդ դարից: Օրինակ՝ Վլադիմիրի Սբ Սոֆիայի տաճարում զարդանախշերով հայերեն տառերի առկայությունը վկայությունն է այն բանի, որ ռուսական այդ եզակի սրբավայրը կառուցվել է նաև հայ վարպետների մասնակցությամբ: Կամ Վասիլի Բլաժենու տաճարը Մոսկվայի Կարմիր հրապարակում. նրա ամենափոքր գավիթը Գրիգոր Լուսավորչի գավիթն է: Իվան Գրոզնին այդ գավիթը հատուկ կառուցել է որպես երախտագիտության նշան հայերին, Կազան քաղաքի գրավման ժամանակ հայերի ցուցաբերած բացառիկ աջակցության համար: